Diari Oficial de la Generalitat Valenciana


Sumari del DOGV 8066, del 20-06-2017 (2017/4636)

RESOLUCIÓ de 27 d'abril de 2017, de la Direcció General d'Agricultura, Ramaderia i Pesca, per la qual s'autoritza, la instal·lació d'un establiment d'aqüicultura marina, viver, per al cultiu d'ostres al port de València. Expedient número ANIA/46.0005.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/4636


Data del document
:   27-04-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * empresa privada

RESOLUCIÓ de 27 d'abril de 2017, de la Direcció General d'Agricultura, Ramaderia i Pesca, per la qual s'autoritza, la instal·lació d'un establiment d'aqüicultura marina, viver, per al cultiu d'ostres al port de València. Expedient número ANIA/46.0005. [2017/4636]  
Vista la sol·licitud efectuada per César Antonio Gómez Arbués, en nom i representació d'Ostras de Valencia, SL, sobre la sol·licitud d'autorització per a la instal·lació de plataforma per al cultiu d'ostres al port de València.  
Vista l'autorització d'ocupació de 400 m² de domini públic de làmina d'aigua al port de València davant de la dàrsena est (Gitada) amb destinació a la instal·lació i ancoratge d'una nova plataforma.  
Vista la proposta del director territorial de la Conselleria d'Agricultura, Medi Ambient, Canvi Climàtic i Desenvolupament Rural a València.  
Vist l'informe del Servei de Vida Silvestre.  
De conformitat amb el que estableix l'article 26 de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana, aquesta Direcció General d'Agricultura, Ramaderia i Pesca, resol:  
  
Primer  
Atorgar l'autorització administrativa per a la instal·lació de plataforma per al cultiu d'ostres davant de la dàrsena est (Gitada) del port de València.  
  
Segon  
L'establiment tindrà una dimensió de 325 m² amb 15 bastidors de cultiu i 2.500 cordes en total, amb una capacitat de producció de 24 tones a l'any. El disseny de la instal·lació serà l'especificat en el projecte visat 27535/PR/61 amb data 24.02.2017. La tècnica de cultiu haurà de ser la descrita en la memòria de tecnologia de cultiu que figura com a annex II del mencionat projecte.  
  
Tercer  
Les llavors hauran d'adquirir-se en establiments que garantisquen les seues condicions sanitàries, per a la qual cosa han d'anar acompanyades d'un certificat zoosanitari.  
  
Quart  
La nova plataforma s'ubicarà en una àrea classificada com a zona de producció de mol·luscos bivalves tipus B denominada CVA-5 port de València (Gitada), i és obligatòria la depuració dels mol·luscos bivalves extrets.  
  
Cinqué  
Haurà d'enviar a la direcció general competent en matèria de pesca un resum mensual de les vendes realitzades on es reflectisca el volum de vendes expressat en quilograms i el preu mitjà per quilogram per a cada una de les espècies posades a la venda. Les vendes s'hauran de realitzar a través d'un centre d'expedició autoritzat.  
  
Sisé  
Durant el transport del producte del lloc de cria al centre d'expedició els productes hauran d'anar acompanyats d'un document de transport expedit pel productor.  
  
Seté  
Aquesta autorització tindrà vigència mentre no es produïsca paralització de l'activitat sense causa justificada segons el parer dels serveis tècnics de la Conselleria d'Agricultura, Medi Ambient, Canvi Climàtic o l'extinció de l'autorització d'ocupació del domini públic de làmina d'aigua.  
  
Huité  
Aquest establiment d'aqüicultura marina s'inscriurà en el registre d'aqüicultura com a viver denominat Ostras de Valencia, marcació número 23 del port de València.  
  
Nové  
S'haurà de notificar a la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de València, en un termini de tres mesos, les modificacions referents a:  
1. Els canvis de titularitat.  
2. El cessament de l'activitat.  
3. Les ajudes públiques concedides a l'establiment amb indicació de la seua finalitat.  
4. Els canvis de domicili o raó social i del codi d'identificació fiscal.  
  
  
Aquesta resolució no posa fi a la via administrativa i en contra podrà interposar-se recurs d'alçada davant del secretari autonòmic d'Agricultura i Desenvolupament Rural en el termini d'un mes comptador des de l'endemà de la notificació d'aquesta resolució, de conformitat amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 27 d'abril de 2017.- El director general d'Agricultura, Ramaderia i Pesca: Rogelio Llanes Ribas.